**Részvételi feltételek**

A Nyereményjáték szervezője:

Tamale Befektetési Kft

Székhely: 1055 Budapest, Szent István körút 13.

Cégjegyzék szám: 01 09 202674

Adószám: 25149085-2-41

a továbbiakban „Szervező”.

A Szervező nyeremény-sorsolással záruló nyereményjátékot (továbbiakban „Nyereményjáték”) hirdet a szabályzatban (továbbiakban „Szabályzat”) található feltételek alapján.

**A Nyereményjátékban résztvevő személyek**

Azon személyek, akik a Nyereményjáték időtartama alatt a Szervező által közzétett nyereményjáték kiírásának megfelelnek, és aktív Facebook-accounttal rendelkeznek. Kizárólag a 18. életévét betöltött, természetes személyek (továbbiakban „Résztvevők”) vehetnek részt a nyereménysorsoláson.

**A Nyereményjáték időtartama**

A Nyereményjáték időszaka 2023. január 27. 8:00 órától február 14. 19:00 óráig tart.

**A Nyereményjátékban való részvétel feltételei**

A Nyereményjátékban azon 18.életévüket betöltött személyek vehetnek részt, akik

1. előzetesen foglalnak asztalt
	1. VAGY a Rub&Roll Barbecue Étterembe 2023.02.14. napra a <https://rubandroll.hu/barbecue/asztalfoglalas> weboldalon vagy a +36 1 611 0199 telefonszámon
	2. VAGY a Rub@Roll Villa Étterembe 2023.02.14. napra a <https://rubandroll.hu/villa/asztalfoglalas> weboldalon vagy a +36 20 336 5984 telefonszámon.
2. És megjelennek az általuk foglalt időpontban az általuk választott fent nevezett étteremben és ételt is fogyasztanak.

**Nyertes**

A Résztvevők közül a Nyereményjáték zárultával Éttermenként 1-1 nevet sorsol ki a Szervező, ő lesz a Nyereményjáték nyertese (továbbiakban “Nyertes”). Amennyiben a Nyereményről szóló, elektronikus úton történő kiértesítés többszöri próbálkozás ellenére sem jár sikerrel, az adott Nyertes neve helyett új nevet sorsol ki a Szervező a Nyereményjátékban résztvevő személyek közül.

**Nyereménysorsolás**

A nyereménysorsolás 2023. február 14-én 20:00-kor történik. A sorsolás helyszíne a Szervező székhelye. A nyertes nevek sorsolása kézi húzással történik.

**Nyeremény**

A Nyereményjáték zárultával a Szervező Éttermenként 1-1 db két személyre szóló, kétéjszakás vouchert sorsol ki nyereményként a Somló Nordic vendégházba, melyet a szállásadóval egyeztetett időpontban használhat fel a Nyertes a kiemelt időszakokon kívül - a kiemelt időszakot a szállásadóval van lehetősége egyeztetni a résztvevőknek az alábbi telefonszámon: +36 30 572 4839.

**A Nyeremények átvétele**

A Szervező a Nyerteseket elektronikus úton köteles értesíteni 2023. február 15-ig. A Nyertes a Nyeremény érvényesítése érdekében köteles együttműködni a Szervezővel. Ha ezen együttműködési kötelezettségének a Nyertes nem tesznek eleget, és így a Nyeremény időben történő érvényesítése meghiúsul, úgy ezen körülmény a Szervező terhére nem értékelhető. A Szervező a Nyeremény érvényesítésének lehetőségét a Nyereménysorsolás időpontja után tudja biztosítani. A Nyeremény érvényesítésének elmaradásáért a Szervező nem vállal felelősséget, azonban annak rendben való lezajlásáért minden tőle telhetőt megtesz. A Szervező a Nyeremény tekintetében szavatosságot vállal, a Nyertes ilyen irányú igényét jogszabályi keretek között érvényesítheti. A Nyeremény készpénzre nem váltható be.

**Információnyújtás a Nyereményjátékról**

Az érdeklődők a Nyereményjáték időtartama alatt a Nyereményjátékkal és a Nyereménnyel kapcsolatos további információról az iroda@rubandroll.hu e-mail címen érdeklődhetnek.

**Adatvédelem**

A Nyereményjátékban való részvétellel Résztvevő feltétel nélkül beleegyezik abba, hogy a Nyereményről való értesítés céljából elektronikus levelezés vagy azzal egyenértékű egyéni kommunikációs eszköz útján megkeressék.

**Vegyes rendelkezések**

A Nyereményjáték résztvevői a részvétellel automatikusan elfogadják a jelen hivatalos szabályzatot.

A Szervező fenntartja magának a jogot jelen Szabályzat módosítására, illetve kiegészítésére.

Budapest, 2023. január 25.

Rub&Roll Barbecue

/Tamale Befektetési Kft/

Szervező